Ponas Apgavikas

Ponas Apgavikas (, ) – žymus indų Bolivudo filmas, sukurtas 1955 m. Šį filmą režisavo ir pagrindinį vaidmenį atliko Radžas Kapūras. Tai vienas žymiausių paties Radžo Kapūro ir to laikotarpio Bolivudo filmų.

Pavadinimas nurodo į Indijos baudžiamojo kodekso 420 straipsnį, kuriame aprašoma bausmė už apgavystę. Filme pasakojama apie skurdžių iš kaimo Radžą, kuris atvyksta į išsvajotąjį Bombėjų; jame jam tenka susidurti su kitokiu pasauliu. Radžo personažas daugeliu aspektų mėgdžioja Čarlį Čapliną.

Filme itin išryškintos XX a. vid. Indijos problemos ir klausimai – gyventojų migracija į miestus, tradicijų ir šiuolaikybės santykis, industrializacija ir patriotizmas.

 Aktoriai 
 Nargis – Vidja („Išmintis“)
 Radžas Kapuras – Ranbiras Radžas
 Lalita Pavar – Ganga Mai („Motina Ganga“)
 Nadira – Maja („Iliuzija“)

 Apdovanojimai 
 Filmfare apdovanojimai (1956 m.): geriausia kinematografija, geriausias leidimas.
 Nacionaliniai filmų apdovanojimai (1956 m.): apdovanojimas „už nuopelnus“ – antras geriausias filmas hindi kalba.

 Dainos 
Daugelis filmo dainų tapo kultinėmis, per jas ryškiai atskleidžiamos filmo idėjos.

 #  Pavadinimas (hindi perraša)  Reikšmė  Atlikėjas Trukmė 1  Dil kā hāl sune dilvālā  Pasiklausykite mano širdies, mielieji Manna Dey 5:36 2  Ichak danā bīchak danā  Viena sėklelė, dvi sėklelės Mukesh, Lata Mangeshkar  5:08 3  Merā jūtā hai jāpānī  Mano batai yra japoniški Mukesh 4:33 4  Muṛ muṛke na dekh  Nežvelki atgalAsha Bhosle, Manna Dey  6:34 5  O jānevāle  O nueinantysis! Lata Mangeshkar  2:20 6  Pyār huā ikrār huā  Tai meilė, tai pažadas Lata Mangeshkar, Manna Dey  4:22 7  Ramayyā Vastāvaiyyā Aš tau atidaviau savo širdįpavadinimas telugų kalba reiškia "Rama, ar ateisi?" Paprastai verčiamas pagal antrąją eilutę, kuri yra hindi k.  Mohammed Rafi, Lata Mangeshkar, Mukesh 6:10 8  Śām gayī rāt āyī Vakaras išėjo, naktis atėjo Lata Mangeshkar 4:00

 Literatūra 
 Grigoraitytė, Jūratė. „Vaizdas ir poetika Radžio Kapūro filme „Ponas Apgavikas““. Sovijus, 2016, T. 4, Nr. 1, psl. 102–120.

Kategorija:1955 filmai
Kategorija:Indijos filmai